Sodba Splošnega sodišča z dne 12. julija 2023 – Net Technologies Finland/REA
(Zadeva T-358/20)1
(Arbitražna klavzula – Sedmi okvirni program za raziskave, tehnološki razvoj in predstavitvene dejavnosti (2007–2013) – Stroški zaposlenih – Vračilo plačanih zneskov – Upravičenost stroškov, nastalih za notranje svetovalce – Dokazno breme)
Jezik postopka: angleščina
Stranki
Tožeča stranka: Net Technologies Finland Oy (Helsinki, Finska) (zastopnik: S. Pappas, odvetnik)
Tožena stranka: Evropska izvajalska agencija za raziskave (zastopniki: S. Payan-Lagrou in V. Canetti, agentki, skupaj z M. Le Berrom, odvetnikom)
Predmet
Tožeča stranka s tožbo na podlagi člena 272 PDEU predlaga, da se po eni strani ugotovi, da so stroški, nastali za notranje svetovalce, upravičeni in po drugi strani, da je zahtevek za vračilo zneskov 171.342,97 EUR in 17.134,30 EUR iz naslova neupravičenega prispevka oziroma pavšalne odškodnine neutemeljen.
Izrek
Stroški za notranje svetovalce, ki jih je Evropska izvajalska agencija za raziskave (REA) zavrnila za znesek 184.642,84 EUR, so upravičeni stroški na podlagi sporazuma o nepovratnih sredstvih z oznako FP7SEC2012312484, sklenjenega za izvedbo projekta „Inter System Interoperability for Tetra – TetraPol Networks“.
Opomina št. 3242005825 za izterjavo zneska 171.342,97 EUR iz naslova neupravičeno plačanega prispevka in št. 3242005872 za izterjavo zneska 17.134,30 EUR iz naslova pavšalne odškodnine, ki ju je izdala agencija REA, sta neutemeljena.
Agenciji REA se naloži plačilo stroškov, vključno s stroški postopka za izdajo začasne odredbe.
____________
1 UL C 279, 24.8.2020.